cyanic-selkie/wikianc huggingface dataset:
Nu mă atinge-mă
Tuotanto
Nu mă atinge-mă kuvattiin kymmenen viikoa vuosina 2015 ja 2017. Tuottajista Monica Lãzurean-Gorgan on yksi itsenäisen yhtiön 4 Proof Film alullepanijoista ja erikoistunut elokuvatuotantoon elokuvateattereiden, television, yritysasiakkaiden ja festivaalien tarpeisiin. Adina Pintilie edustaa yhtiötä Manekino Film. Elokuva on kansainvälinen yhteistuotanto. Yhteistuottajina olivat mukana mm. ranskalaisen vastaavan tuottaja- ja levityskonsernin Unlimitedin Les Films de L'Etranger ja Rohfilm Saksasta. Älä koske minuun sai rahoitusta Euroopan neuvoston kulttuurirahastosta Eurimages, se valittiin ranskalaisen elokuvasäätiön La Cinéfondation L'Atelier hankkeisiin vuonna 2012 Cannesissa, lisäksi filmin kehityshankkeissa olivat mukana italialainen TorinoFilmLab ja Maurits Binger Film Instituut (Binger Filmlab) Amsterdamista. Elokuvan näytteilijäryhmä ja fiktiiviset hahmot yhdistävät ihmisiä useista maista: englantilainen Laura Benson Ranskasta, Islannissa syntynyt ja nykyisin Ranskassa asuva Tomas Lemarquis, Christian Bayerlein, Grit Uhlemann, Hanna Hofmann ja Dirk Langen Saksasta, englantilais-australialainen Seani Love ja Irmen Chichikov Bulgariasta.
Adina Pintilien Nu mă atinge-mă sai ensi-iltansa ja voitti tavoitellun kansainvälisen elokuvapalkinnon kilpailuun osallistuneen 19 elokuvan joukosta Berliinissä 15.-25. helmikuuta kestäneillä ja 68. kerran järjestetyillä Euroopan suurimmilla elokuvafestivaaleilla. Uutta elokuvatuotantoa oli tullut maista kuten Ranska, Saksa, Paraguay, Iran ja Yhdysvallat. Tuomaristoa johti saksalainen elokuvaohjaaja Tom Tykwer.
Juoni
Nu mă atinge-mă on kuvattu kokeelliseksi ja tosikkomaiseksi tositapahtumiin perustuvaksi ja lähes fiktiiviseksi dokumenttiesseeksi seksuaalisuudesta. Elokuvaa on myös kehuttu ajatuksia herättäväksi, kiehtovaksi ja omaperäiseksi fiktion rajalla olevaksi dokumentti- ja kuvataiteeksi. Siinä tarkkaillaan ja kehitellään improvisaation ja dramaattisesti rekonstruoitujen kohtauksien avulla mukana olevien ihmisten emotionaalista matkaa ja siihen liittyviä pelkoja. Miten kaivataan ja pelätään seksuaalista läheisyyttä. Ja miten ihmiset toimivat voittaakseen vanhoja malleja, puolustusmekanismeja ja tabuja ja ollakseen lopulta vapaita. Tarkkaillaan, miten voidaan löytää läheisyyttä kaikkein odottamattomalla tavalla ja miten voitaisiin rakastaa toista menettämättä itseä. Tämä on kuin tutkimus läheisyydestä ja kauneuden käsitteistä, saumaton sekoitus fiktiota todellisuuteen, jolloin pyritään käsittelemään enemmän kysymyksiä kuin niitä voi vakuuttavasti käsitellä.
Joidenkin lähteiden mukaan tämä kriitikoiden ylistämä ja rohkeaksi kuvailtu draama intiimydeltään ja paljastavilta kohtauksiltaan on järkyttänyt monia tiedotusvälineiden edustajia Berliinissä, jolloin osa katsojista ja toimittajista poistui salista pian projektorien käynnistymisen jälkeen. Elokuvassa esiintyy paljon alastomuutta, näytetään ihmisen kroonista halua koskettaa tai saada omakseen aitoa koskettelua, masturboida tai suihkussa olevan katselua ja vuodenvaatteiden haistelua hankkiakseen intiimiä kontaktia ja nautintoa. Käsitellään hyperseksuaalisuutta selkäydinperäisestä lihassurkastumasta vääristyneiden raajojen, suusta esille ylettyvien hampaiden, epämuodostuneen leuan ja hallitsemattomasti valuvan kuolan lomassa. Samoin kuvataan toiseuden ja vammaisuuden omaksumista, kun ihokarvat ja hiukset ovat pudonneet kokonaan tulehduksellisen autoimmuunisairaudesta alopecia universalis johtuvasti, ja valmiutta siihen, että käänteinen rakkaus voi olla täynnä vaaroja, vihaa, aggressiivisuutta ja väärinkäsitystä. Tasapainoa erilaisten elämänkokemusten antamalle yksinäisyydelle luodaan mm. valkoisen sävyn, varsin viehättävien valkoisten vaatteiden ja asujen välittämällä yhtenäisyydellä. Nu mă atinge-mă on pidetty haastavimmaksi ja rohkeimmaksi elokuvaksi, mitä v. 2018 Berliinin kilpailun aikana nähtiin.
Elokuvassa nainen ja kaksi miestä, Laura, Tomas ja Christian etsivät intiimiä suhdetta, jolloin seurataan heidän emotionaalista matkaa ja tarjotaan syvästi empaattinen käsitys heidän elämästään. Laura Benson näyttelee keski-ikäistä Lauran -nimistä englantilaista naista, joka ei kestä koskettelua vihasta ja ilmeisesti hänen isäänsä liittyvästä tirkistelystä johtuvasti. Koska elokuva sumentaa todellisuuden ja fiktion, syitä ei millään tavalla lähdetä tutkimaan, vaan Laura ohjataan tutustumaan omaan kehoonsa ja seksuaalisuuteensa eri ihmisten kanssa. Saksalaisen Christian Bayerleinin esittämä lihassurkastumasta kärsivä Christian on vammaisuudestaan ja estoista huolimatta kiinnostunut kehoonsa liittyvistä mitä haastavimmista ajatuksista. Christiania pidetään elokuvan sykkeenä ja kun hän keskustelee, katsojat pannaan tutkimaan hänen suuria sinisiä silmiä ja havaitsemaan kauneutta niissä. Elokuvan juoni johdattaa myös samankaltaisia henkilökohtaisia teemoja ja vammaisuuden antamia avoimia tulkintoja selvittävän Tudorin luokse, jota esittää X-Men: Apocalypsen näytteilijäkaartiin kuulunut Tómas Lemarquis.
Jesse Mankinen
Jesse Joonas Mikael Mankinen (s. 20. toukokuuta 1991 Lappeenranta) on suomalainen entinen jääkiekkoilija, pelipaikaltaan oikea laitahyökkääjä. Hän pelasi urallaan SM-liigaa Saimaan Pallossa, Kalevan Pallossa, Pelicansissa ja Hämeenlinnan Pallokerhossa yhteensä 566 runkosarjaottelua tehopistein 124+126=250 ja 53 playoff-ottelua tehopistein 11+16=27. Mankinen oli voittamassa KalPassa SM-pronssia vuonna 2017. Hän kuului sekä Pelicansissa että HPK:ssa joukkueensa kapteenistoon. Mankinen pelasi urallaan myös yhdellä kaudella sekä KHL:ssä että Sveitsissä. Hän pelasi myös kahdeksan A-maaottelua. Mankinen laukoi oikealta.
Seuraura
Mankinen on Saimaan Pallon kasvatti ja hän edusti joukkuetta koko junioriuransa ajan. Mankinen voitti SaiPan C-nuorten sisäisen piste- ja maalipörssin sekä runkosarjassa että SM-karsinnoissa kausina 2005–2006 ja 2006–2007. Toukokuussa 2008 hän teki kolmivuotisen sopimuksen SaiPan SM-liigajoukkueen kanssa. Mankinen pelasi ensimmäisen liigaottelunsa 20. marraskuuta 2008 vieraissa Turun Palloseuraa vastaan. Hänet merkittiin SaiPan 13. hyökkääjäksi. Yhteensä Mankinen pelasi kauden 2008–2009 aikana SM-liigassa 15 runkosarjaottelua tehden yhden syöttöpisteen. Pääosin hän pelasi kautensa vielä SaiPan A-nuorissa.
Kaudella 2009–2010 Mankinen pelasi SaiPassa 13 SM-liigan runkosarjaottelua tehden kolme syöttöpistettä. Hän pelasi suurimman osan kaudestaan A-nuorissa, mutta miesten pelit tulivat tutuksi myös Mestiksestä, jossa Mankinen pelasi yhteensä 12 ottelua Mikkelin Jukureiden  ja alle 20-vuotiaiden maajoukkueen riveissä tehopistein 1+2=3.
Mankinen murtautui SaiPan SM-liigajoukkueeseen kaudella 2010–2011, jolloin 57 runkosarjaottelua toi hänelle tehot 6+3=9. Mankinen teki liigauransa avausmaalin 16. lokakuuta 2010 vieraissa Tampereen Ilvestä vastaan. Hän pelasi kauden aikana myös yhteensä kolme Mestis-ottelua Jukureissa ja alle 20-vuotiaiden maajoukkueessa tehden kaksi syöttöpistettä. Kaudella 2011–2012 Mankinen nousi SaiPan ykkösketjuun, jonka hän muodosti Jarno Koskirannan ja Jesse Saarisen kanssa. Mankinen oli tehoilla 16+13=29 joukkueen paras maalintekijä Koskirannan kanssa sekä kolmanneksi paras pistemies ketjukavereidensa jälkeen. Kaudella 2012–2013 hän oli 16 osumallaan SaiPan toiseksi paras maalintekijä Anssi Löfmanin kanssa. Kaudella 2013–2014 Mankinen oli 13 osumallaan joukkueen toiseksi paras maalintekijä Patrick Davisin jälkeen. Marraskuussa 2013 hän teki vuoden mittaisen ja KHL-pykälän sisältäneen sopimuksen SaiPan kanssa. Kaudella 2014–2015 Mankinen oli joukkueen ainoa kauden kaikki 60 runkosarja- ja seitsemän playoff-ottelua pelannut pelaaja.
Kaudeksi 2015–2016 Mankinen siirtyi kaksivuotisella sopimuksella Kalevan Pallon riveihin. Hän oli joukkueen kolmanneksi paras pistemies tehoilla 11+15=26. Kaudella 2016–2017 Mankinen teki SM-liigan yhden kauden piste-ennätyksensä tehoilla 18+21=39, joilla hän oli KalPan toiseksi paras maalintekijä ja jakoi joukkueen sisäisen pistepörssin kolmannen sijan Matias Myttysen kanssa. Mestarien liigassa Mankinen oli tehoilla 3+1=4 KalPan paras maalintekijä ja hän jakoi joukkueen sisäisen pistepörssin voiton Balázs Sebőkin kanssa. Mankinen voitti kauden päätteeksi SM-hopeaa.
Rolf Harris
thumb|Rolf Harris vuonna 2010. Rolf Harris (30. maaliskuuta 1930 Perth, Australia – 10. toukokuuta 2023 Bray, Berkshire, Yhdistynyt kuningaskunta ) oli syntyjään australialainen laulaja, säveltäjä, taiteilija ja televisiojuontaja, joka asui Britanniassa vuosikymmeniä.
Jesse Mankinen
Seuraura
Mankinen siirtyi kaudeksi 2017–2018 KHL-joukkue Vitjaz Podolskiin. Hän teki siellä 16 ottelussa tehot 2+4=6, kunnes joukkue teki ulkomaalaiskiintiössään tilaa SM-liigajoukkue Pelicansissa alkukauden pelanneelle Borna Rendulićille ja purki Mankisen sopimuksen. Pian tämän jälkeen Mankinen puolestaan siirtyi kevääseen 2019 asti ulottuvalla sopimuksella Pelicansiin. Hän jakoi 12 osumallaan joukkueen sisäisen maalipörssin toisen sijan Mikko Kousan ja Miska Siikosen kanssa edellään vain Iikka Kangasniemi. Kaudeksi 2018–2019 Mankinen nimettiin Pelicansin varakapteeniksi. Hän sivusi SM-liigan yhden kauden piste-ennätystään tehoilla 14+25=39, joilla Mankinen jakoi joukkueen sisäisen maalipörssin toisen sijan kolmen muun pelaajan kanssa ja sisäisen pistepörssin kolmannen sijan Hynek Zohornan kanssa. Pudotuspeleissä hän oli neljällä syöttöpisteellään Pelicansin paras syöttäjä Juhamatti Aaltosen kanssa. Marraskuussa 2018 Mankinen teki joukkueen kanssa vuoden mittaisen jatkosopimuksen. Kesken kauden 2019–2020, siirtorajan kynnyksellä helmikuussa 2020 hän siirtyi loppukauden kattavalla sopimuksella Sveitsin National Leaguen HC Davosiin.
Kaudeksi 2020–2021 Mankinen palasi SM-liigaan ja hän siirtyi kaksivuotisella sopimuksella Hämeenlinnan Pallokerhoon. Hänet nimettiin joukkueen varakapteeniksi. Mankinen pelasi alkukaudella viisi ottelua ilman tehopisteitä, kunnes hän joutui lokakuussa toistaiseksi sivuun sairauden vuoksi. Mankinen ei palannut enää HPK:n kokoonpanoon ja lopulta helmikuussa 2021 hänen sopimuksensa seuran kanssa purettiin yhteisellä päätöksellä.
Lokakuussa 2021 Mankinen ilmoitti omalla Instagram-tilillään lopettavansa pelaajauransa.
Rolf Harris
Harris nousi kuuluisuuteen 1960-luvun alussa laulullaan Tie Me Kangaroo Down, Sport (suom. Katso, kenguru loikkaa). Kappaleessa oli ensi kertaa käytössä Harrisille tyypillinen itserakennettu soitin, "wobble board" eli masoniittikovalevyn pala, jota edestakaisin heiluttelemalla syntyy "vupp-vupp"-ääni. Harris on myöhemminkin käyttänyt epätavallisia soittimia, kuten didgeridoota, munniharppua ja stylofonia.
Etiopianhyyppä
Etiopianhyyppä (Vanellus melanocephalus) on afrikkalainen kahlaaja. Sen elinympäristö käsittää Etiopian ylängöt. Lajin holotyypin kuvaili Eduard Rüppell Simienin vuorilta 1845.
Jesse Mankinen
Maajoukkueura
Mankinen pelasi alle 18-vuotiaiden MM-kilpailuissa vuonna 2009, jolloin hän voitti pronssia. Mankinen pelasi myös alle 18-vuotiaiden Ivan Hlinkan muistoturnauksessa vuonna 2008. Yhteensä hän pelasi yhteensä neljä nuorten ja 27 poikien maaottelua.
Rolf Harris
Maalaustaiteilijana Harris esiintyi muutaman kerran televisiossa ohjelmassa, jossa hän maalasi kuvia suurelle kankaalle näennäisen hutiloivalla tyylillä ja omituisen musiikin säestämänä. Lopputulos oli kuitenkin taidokas. Nämä ensiesiintymiset televisiossa poikivat Harrisille joukon piirustusaiheisia televisiosarjoja. Nykysuomalaiselle Harris on kuitenkin tutumpi juontamastaan Elämäni eläimet (Animal Hospital) -tositelevisiosarjasta.
Jesse Mankinen
Maajoukkueura
Suomen A-maajoukkueessa Mankinen pelasi kahdeksan ottelua tehden yhden syöttöpisteen. Hänet valittiin Suomen MM-leiriryhmän ensimmäiselle viikolle keväällä 2012. Mankinen pelasi ensimmäisen A-maaottelunsa Euro Hockey Challengessa 4. huhtikuuta 2012 Rapperswilissä Sveitsiä vastaan. Hänen ketjukaverinsa ottelussa olivat samat kuin SaiPassa; Jarno Koskiranta ja Jesse Saarinen. Toisen Sveitsi-ottelun jälkeen Mankinen putosi leiriryhmästä.
Rolf Harris
Tuomio hyväksikäytöstä
Britannian poliisi pidätti Rolf Harrisin maaliskuussa 2013 ja kuulusteli häntä seksuaalirikostutkimusten yhteydessä. Tuomioistuimessa hänen todettiin syyllistyneen vuosina 1968–1986 kaikkiaan 12 hyväksikäyttöön. Harris sai hyväksikäytöstä viiden vuoden ja yhdeksän kuukauden vankeustuomion.
Jesse Mankinen
Muuta
Mankisen pikkuveli Joonas pelasi jääkiekkoa hyökkääjänä A-junioriksi asti.
Lentopallo Euroopan kisoissa 2015
thumb|250px|right|Kuva naisten turnauksen palkintojen jaosta. Turkki voitti mestaruuden. Euroopan kisojen 2015 miesten lentopallo järjestettiin Bakı Kristal Zalıssa Bakussa 14.–28.6.2015. Naisten turnaus pelattiin 13.-27.6.2015. Kisoissa pelattiin myös miesten ja naisten rantalentopallo -turnaukset.
Mitalistit
Lähde: Baku2015.com
Jordan Schmaltz
Jordan Schmaltz (s. 8. lokakuuta 1993 Madison, Wisconsin, Yhdysvallat) on yhdysvaltalainen jääkiekkopuolustaja, joka pelaa Sveitsin National Leaguen EHC Klotenissa. St. Louis Blues varasi hänet ensimmäisellä kierroksella 25. pelaajana vuoden 2012 NHL:n varaustilaisuudessa. Schmaltz on häneen kohdistuneista odotuksista huolimatta pelannut NHL:ssä toistaiseksi kuitenkin vain 42 runkosarja- ja yhden playoff-ottelun tehden viisi syöttöpistettä. Hän laukoo oikealta.
Juniori- ja yliopistovuodet
Schmaltz pelasi Chicago Missionin organisaatiossa, kunnes Sioux City Musketeers varasi hänet koko USHL Futures Draftin kuudentena pelaajana kesällä 2009. Samana kesänä Schmaltzin varasi myös Windsor Spitfires 131. pelaajana. Hän ei kuitenkaan koskaan siirtynyt CHL:ään, jotta Schmaltz voisi pelata jatkossa Yhdysvaltain yliopistosarjoissa. Hän pelasi kauden 2009–2010 suurimmaksi osaksi B-nuorten T1EHL-sarjaa Chicago Missionissa, jonka tehokkain puolustaja Schmaltz oli tehoilla 10+21=31. Hän pelasi osan kaudestaan myös Yhdysvaltain alle 17-vuotiaiden kehitysmaajoukkueessa sekä kaksi ottelua Schmaltzin varanneessa Sioux City Musketeersin USHL-joukkueessa.
Liedakkalan seisake
Liedakkalan seisake oli rautatieliikennepaikka Liedakkalan kylässä Keminmaan kunnassa Lapin läänissä rataosalla. Liikennepaikka sijaitsi noin 15 ratakilometriä pohjoiseen Kemin rautatieasemalta.
Jordan Schmaltz
Juniori- ja yliopistovuodet
Kauden 2010–2011 Schmaltz pelasi kokonaan Sioux City Musketeersin USHL-joukkueessa. Hän voitti koko liigan puolustajien piste-, maali- ja syöttöpörssin tehoilla 13+31=44, joilla Schmaltz oli joukkueensa kolmanneksi paras pistemies. Hän pelasi kauden aikana myös USHL:n tähdistöottelussa. Schmaltz valittiin kauden pääteeksi liigan ensimmäiseen tähdistökentälliseen ja tulokkaiden tähdistökentälliseen. Kaudella 2011–2012 hän nousi Musketeersin varakapteeniksi, mutta marraskuussa seura kuitenkin kauppasi Schmaltzin Green Bay Gamblersiin vaihdossa hyökkääjä David Goodwiniin, puolustaja Andy Ryaniin ja Dan Molenaariin sekä hyökkääjä Jake Montgomeryn oikeuksiin. Schmaltzin lisäksi Musketeers sai hyökkääjä Peter Maricin kompensaationa aiemmin toteutuneesta hyökkääjä Nikita Sirotkinin siirrosta. Hän teki USHL:n runkosarjassa yhteensä tehot 10+31=41, joilla Schmaltz sijoittui koko puolustajien pistepörssissä toiseksi edellään vain Lincoln Starsin Ralfs Freibergs. Hän jakoi myös koko pudotuspelien puolustajien tehotilaston voiton Waterloo Black Hawksin Mitch Witekin ja joukkuetoverinsa Markus Lauridsenin kanssa lukemalla +10. Schmaltz voitti kauden päätteeksi Clark Cupin ja hänet valittiin USHL:n ensimmäiseen tähdistökentälliseen. Schmaltz pelasi kauden aikana myös USHL/NHL Top Prospects Gamessa.
Liedakkalan seisake
Liedakkala oli risteysasema, jossa Kemin ja Kelloselän välisestä radasta erkani sivurata Kalkkimaalle. Rataa käytettiin pääasiassa kalkkikiven kuljetuksiin.
Jordan Schmaltz
Juniori- ja yliopistovuodet
St. Louis Blues varasi Schmaltzin ensimmäisellä kierroksella 25. pelaajana NHL:n varaustilaisuudessa 2012. Vuosina 2012–2015 hän kävi Pohjois-Dakotan yliopistoa. Sophomore -vuotenaan 2013–2014 Schmaltz oli joukkueensa tehokkain puolustaja tehoilla 6+18=24. Hänet valittiin kauden päätteeksi NCHC:n toiseen tähdistökentälliseen. Junior -vuotenaan 2014–2015 Schmaltz oli tehoilla 4+24=28 UND:n paras syöttäjä, kolmanneksi paras pistemies ja tehokkain puolustaja. Hän voitti NCHC:n runkosarjan mestaruuden, Penrose Cupin ja Schmaltz valittiin divisioonan toiseen tähdistökentälliseen.
Liedakkalan seisake
Liedakkalan alkuperäinen puinen pysäkkirakennus rakennettiin vuonna 1907 Thure Hellströmin suunnitelmien pohjalta. Alun perin rakennuksen keskiosa oli avoin, mutta se laudoitettiin umpeen noin vuonna 1930. Rakennus tuhoutui sodassa 1944. Tuhotun asemarakennuksen tilalle rakennettiin uusi liikennepaikkarakennus Jarl Ungernin suunnitelmien pohjalta vuonna 1945. Uudempi asemarakennus on sittemmin purettu.
Nykyisin Liedakkalan ratapiha on purettu lukuun ottamatta Kalkkimaan suuntaan sähköasemalle johtavaa lakkautettua rataa. Kalkkimaan radalle ei kuitenkaan ole kiinteää vaihdeyhteyttä. Mikäli sähköasemalle on vaunukuljetuksia, rekataan pääraidetta siten että siirtyminen sivuradalle on tilapäisesti mahdollista.
Jordan Schmaltz
NHL-tulokassopimus St. Louis Bluesiin
Toukokuussa 2015 Schmaltz teki kolmivuotisen NHL-tulokassopimuksen St. Louis Bluesin kanssa. Hän pelasi kauden 2015–2016 kokonaan AHL-joukkue Chicago Wolvesissa, jossa tulokaskausi toi 71 runkosarjaottelussa tehot 6+30=36. Schmaltz oli joukkueen toiseksi paras syöttäjä ja tehokkain puolustaja ja hän jakoi sisäisen pistepörssin neljännen sijan Jordan Caronin kanssa. Schmaltz nostettiin kauden aikana kahdesti Bluesin NHL-joukkueen vahvuuteen: helmikuussa 2016 kuuden päivän ajaksi ja huhtikuussa AHL-kauden päätyttyä, mutta hän ei kuitenkaan tehnyt vielä NHL-debyyttiään.
Myös kauden 2016–2017 Schmaltz pelasi lähes kokonaan Chicago Wolvesin AHL-joukkueessa. Hän debytoi kauden aikana myös Bluesin NHL-joukkueessa, jossa Schmaltz sai tililleen yhdeksän runkosarjaottelua tehden kaksi syöttöpistettä ja yhden playoff-ottelun ilman tehopisteitä. Hän teki NHL-debyyttinsä 5. maaliskuuta 2017 vieraissa Colorado Avalanchea vastaan. Schmaltz sai ottelussa jääaikaa 15.07 ja hän keräsi teholukeman +1. Kauden 2017–2018 Schmaltz pelasi suurimmaksi osaksi Bluesin uudessa farmijoukkueessa, San Antonio Rampagessa. Hänet valittiin kauden aikana myös AHL:n tähdistöotteluun, mutta Schmaltz ei kuitenkaan pystynyt osallistumaan siihen. Hän pelasi NHL:ssä kauden aikana 13 runkosarjaottelua tehden yhden syöttöpisteen.
Jatkosopimus ja siirrot organisaatioiden välillä
Syyskuussa 2018 Schmaltz teki Bluesin kanssa kaksivuotisen jatkosopimuksen. Hänen ensimmäinen sopimusvuotensa on kaksisuuntainen ja se tuo hänelle NHL:n puolella 700 000 dollaria ja AHL:ssä 150 000 dollaria. Schmaltzin jälkimmäinen sopimusvuosi on yksisuuntainen ja se tuo hänelle 700 000 dollaria kaudessa. Schmaltz pelasi NHL:ssä alkukaudella 2018–2019 20 runkosarjaottelua tehden kaksi syöttöpistettä, kunnes tammikuussa 2019 Blues asetti hänet siirtolistalle. Mikään toinen NHL-seura ei kuitenkaan napannut Schmaltzia vuorokauden kuluessa ja seura lähetti hänet seuraavana päivänä farmijoukkue San Antonio Rampageen, jossa Schmaltz pelasi kauden loppuun.
Joulukuussa 2020 Schmaltz teki ammattilaistry-out -sopimuksen Arizona Coyotesin kanssa. Joukkueessa pelasi hänen pikkuveljensä Nick. Schmaltz jäi tammikuussa 2021 kuitenkin ilman jatkosopimusta. Samassa kuussa hän teki ammattilaistry-out -sopimuksen seuran farmijoukkueen, AHL-joukkue Tucson Roadrunnersin kanssa. Schmaltz sai joukkueeseen jatkosopimuksen kaudeksi 2020–2021. Hän toimi Roadrunnersin varakapteenina.
Siirtyminen Eurooppaan
Kaudeksi 2021–2022 Schmaltz siirtyi vuoden mittaisella sopimuksella SM-liigajoukkue Helsingin IFK:hon. 15. tammikuuta 2022 vierasottelussa Saimaan Palloa vastaan hän teki tehot 1+4=5, kun HIFK voitti ottelun lukemin 3−7. Schmaltzista tuli seuran kaikkien aikojen kuudes puolustaja, joka tekee vähintään viisi tehopistettä yhdessä Liigan runkosarjaottelussa. Ennätykseen yltäneistä ainoastaan Pertti Lehtonen (30. lokakuuta 1988) on onnistunut tekemään kuusi pistettä. Koko SM-liigassa 2000-luvulla vain kolme puolustajaa on onnistunut tekemään aiemmin viisi tehopistettä yhdessä ottelussa. Schmaltz oli lopulta HIFK:n tehokkain puolustaja tehoilla 9+24=33, joilla hän sijoittui SM-liigan puolustajien pistepörssissä seitsemänneksi. Jatkoaika.com-verkkolehden toimittaja Veikko Nurmisen mukaan Schmaltzin otteita pudotuspeleissä leimasi laiskuus ja ylimielisyys. Hän jäi viidessä pelaamassaan ottelussa ilman tehopisteitä ja Schmaltz kärsi myös kahden ottelun pelikiellon lyötyään kolmannessa puolivälieräottelussa TPS:n Markus Nurmea mailalla käsille.
Schmaltz siirtyi kaudeksi 2022–2023 vuoden mittaisella sopimuksella Sveitsin National Leaguen EHC Kloteniin.
Maajoukkueura
Schmaltz pelasi World U-17 Hockey Challengessa vuonna 2010, jolloin hän voitti kultaa. Schmaltz pelasi myös World Junior A Challengessa vuosina 2010 ja 2011, joista ensimmäinen turnaus päättyi kultaan.
Muuta
Schmaltzin pikkuveli Nicholas pelaa hyökkääjänä NHL-seura Arizona Coyotesissa. Hän on Chicago Blackhawksin ensimmäisen kierroksen varaus vuodelta 2014. Veljekset pelasivat myös joukkuetovereina Pohjois-Dakotan yliopistojoukkueessa kaudella 2014–2015. Heidän pikkusiskonsa Kylie Schmaltz on pelannut lentopalloa Kentuckyn yliopistojoukkueessa. Sisarusten isä Mike sekä sedät Marc ja Monte Schmaltz ovat pelanneet amerikkalaista jalkapalloa Pohjois-Dakotan yliopistojoukkueessa. Sisarusten serkku Jake Schmaltz pelaa jääkiekkoa hyökkääjänä Pohjois-Dakotan yliopistojoukkueessa ja hänellä on Boston Bruinsin NHL-varaus vuodelta 2019.
Game & Wario
Game & Wario on Nintendon julkaisema partypeli, joka julkaistiin Wii U:lle vuonna 2013. Peli sisältää yhteensä 16 minipeliä, joista 12 on yksinpelattavia ja 4 moninpelattavia.
Peli sisältää myös moninpelitilan, jossa pelaajat kilpailevat vuorotellen toisiaan vastaan minipeleissä. Moninpeliä voi pelata enimmillään viisi pelaajaa.
Peli on saanut ristiriitaisen vastaanoton. Sillä on GameRankingsin sivuilla 61,30 % keskiarvo ja Metacriticin sivuilla 61 % keskiarvo. IGN antoi pelille arvosanaksi 5.1/10. Suomessa Pelaaja antoi pelille arvosanaksi 4/10, Dome.fi 2,5/5 ja V2.fi 58/100.
Likolampi (Kouvola, Tirva)
Likolampi on Kymenlaaksossa Kouvolan Valkealassa, Tirvalla sijaitseva lampi.
Färsaarten kansanäänestys itsenäisyydestä 1946
pienoiskuva|[[Färsaarten lippu]] Färsaarten kansanäänestys itsenäisyydestä oli Färsaarilla 14. syyskuuta 1946 pidetty kansanäänestys siitä, pitäisikö alueen jäädä osaksi Tanskaa vai itsenäistyä. Kansanäänestyksen tuloksena itsenäistyminen voitti, ja Färsaaret julistautui itsenäiseksi 18. syyskuuta. Tanskan kuningas Kristian X ei kuitenkaan tunnustanut alueen itsenäisyyttä, eikä Färsaaret täten itsenäistynyt, mutta se sai silti lopulta itsehallintooikeuden 30. maaliskuuta 1948.
Likolampi (Kouvola, Tirva)
Maantietoa
Lammen pinta-ala on 1,0 hehtaaria, se on 150 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 450 metriä.
Färsaarten kansanäänestys itsenäisyydestä 1946
Tulokset
Kansanäänestyksen tulokset olivat:
Likolampi (Kouvola, Tirva)
Vesistösuhteet
Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Harjunjoen–Lappalanjärven alueella (14.18), jonka Immasenjärven–Ruokojärven alueeseen (14.183) se kuuluu. Lammen vedenpinnan korkeus on 68,5 metriä mpy.
Borne
Borne tarkoittaa seuraavia asioita:
The Hype Machine
The Hype Machine on MP3-blogeja kokoava musiikkitietokanta. Käyttäjät voivat kuunnella musiikkikappaleita suoratoistona sivustolta käsin ja tallentaa niitä suosikit-listalleen. Sivustolle löytyy myös samanniminen kännykkäsovellus, joka muiden ominaisuuksiensa lisäksi sallii useimpien kappaleiden toiston offline-tilassa.
Historia
The Hype Machinen loi alun perin vuonna 2005 Anthony Volodkin, toisen vuoden tietojenkäsittelytieteen opiskelija. Volodkinin omien sanojen mukaan The Hype Machine syntyi hänen ”turhautumisestaan musiikkilehtiä ja radioasemia kohtaan”. Volodkin tutustui musiikkiblogeihin Stereogumin ja Music for Robotsiin, ja oli ällistynyt huomatessaan, että Internetistä löytyi ihmisiä, jotka käyttivät aikaansa kirjoittaakseen musiikista ja lisätäkseen kappaleita yleisön kuunneltavaksi. Volodkin halusi löytää keinon yhdistää tämän kaikki yhdelle sivulle, ja niin sai alkunsa Hype Machine. Volodkin lähetti sivuston linkin muutamille online-musiikin edelläkävijöille saadakseen palautetta – palautteen sijaan musiikkibloggarit julkaisivat linkin sivustoillaan, ja niin Hype Machine tuli julkistetuksi omine aikoineen.
Sivuston rakenne
The Hype Machine kokoaa viimeksi julkaistut musiikkikappaleet noin 1 500:n musiikkiblogin listasta ja lataa ne etusivulleen. Jokaisen julkaistun kappaleen vieressä on linkki verkkokauppoihin, kuten iTunesiin, eMusiciin ja Amazon.comiin, mistä käyttäjät voivat halutessaan ostaa kappaleen. Ostoksista syntyneet komissiot muodostavat yhden The Hype Machinen päätulonlähteistä. Rekisteröityneet käyttäjät voivat ”tykätä” (love) kappaleista, mikä tallentaa ne heidän henkilökohtaiselle suosikit-listalleen. Sivustolla on valittavana 13 eri musiikkigenreä. Sen lisäksi käyttäjät voivat lajitella kappaleita ”viimeisimpien”, ”tuoreimpien”, ”vain remixien” ja ”ei remixien” perusteella, sekä selata blogeja omasta kotimaastaan. The Hype Machine tarjoaa myös täyden luottelon listaamistaan musiikkiblogeista. Vuodesta 2008 lähtien sivustolla on myös ollut mahdollista seurata omien ystävien kuuntelemaa musiikkia. Jotkut artistit myös tarjoavat oman ”sivunsa” Hype Machinessa, mikä sallii käyttäjien ”seurata” tai ”tykätä” suosikkiartistiensa kappaleita ja soittolistoja.
Suosio
Sivuston kävijämäärät nousivat tasaisesti julkaisemisen jälkeen, ja vuonna 2011 sivustolla kävi 2 miljoonaa yksittäistä käyttäjää joka kuukausi. Tammikuussa 2013 The Hype Machine alkoi tehdä yhteistyötä SoundCloudin kanssa, tarjoten musiikkibloggaajien saataville uusia ennakkojulkaistuja kappaleita. 11. toukokuuta 2011 The Hype Machine julkaisi sovelluksen iPhonelle, ja vuonna 2013 vastaava sovellus tuli mahdolliseksi Blackberry 10:lle. Hypegram, Microsoft Windowsille ja Max OS X:lle tarkoitettu sovellus Hype Machinesta julkaistiin vuonna 2012. Hype Machinella on myös sovellus Spotifylle, mikä sallii käyttäjien pääsyn sivulle suoraan Spotifysta käsin.
Johan August von Essen
Johan August von Essen (11. toukokuuta 1815 Laihia – 26. elokuuta 1873 Kaarina) oli suomalainen lehtimies, maanviljelijä, valtiopäivämies ja kuvernööri.
Henkilöhistoria
Von Essenin isä, Gustaf Johan von Essen oli luutnantti Pohjanmaan jalkaväkirykmentissä. Von Essenin äiti oli Johanna Magdalena Forsman. Von Essen kävi Vaasan triviaalikoulua 31. tammikuuta 1824–1831 ja Turun lukiota 23. elokuuta 1831–29. helmikuuta 1832. Sen jälkeen hän jatkoi Helsingin yliopistossa, josta hän ei kuitenkaan valmistunut. Vuonna 1843 von Essen muutti vaimonsa kanssa Ruotsiin. Ruotsissa von Essen kirjoitti nimimerkillä –S. –N. kaunokirjallisen teoksen Mordnatten i Kauhajoki, joka perustuu muistitietoihin. Teos kertoo, mitä venäläiset Vasili Orlov-Denisovin kasakat tekivät niin kutsuttuna murhayönä Kauhajoella sijainneen Ala-Knuuttilan tilan asukkaille ja itse tilalle. Von Essenillä oli äitinsä kautta yhteyksiä Ala-Knuuttilaan. Teos suomennettiin vasta vuonna 2008 nimellä Murhayö Kauhajoella 1808.
Vuonna 1846 von Essen palasi Ruotsista takaisin Suomeen ja asettui Varsinais-Suomeen, Kaarinan Rauhanlinnan tilalle. Von Essen oli saanut lehtimiehen koulutuksen ja kirjoitti näytelmiä, novelleja, kaunokirjallisuutta sekä jatkokertomuksia. Hän kävi myös polemiikkia esimerkiksi J. V. Snellmanin kanssa ja viljeli maata.
Von Essen puolusti liberaaleja ajatuksia ja painovapautta. Hänestä tuli sittemmin ruotsinkielisen Åbo Underrättelser -sanomalehden päätoimittaja ja vuonna 1866 Kuopion läänin vt. kuvernööri. Vakinainen kuvernööri hänestä tuli vuonna 1868. Aatelissäädyssä von Essen oli edustaja valtiopäivillä 1863–1864 ja 1872. Hän oli myös Tammikuun valiokunnan jäsen vuonna 1862.
Kuparonvirran lossi
Kuparonvirran lossi on lossi Hirvensalossa, Mikkelin Anttolassa. Se yhdistää toisiinsa Hirvensalon ja Maljalantien. Lossisalmi on pituudeltaan 235 m. Kuparonvirran lossin, kuten miltei kaikki muutkin Suomen lossit, omistaa Finferries Oy.
Lossille mahtuu yhteensä kymmenen autoa. Suurin sallittu kuorma on 44 tonnia ja lossin kuivapaino 72 tonnia. Lossi on rakennettu Parkano Oy:n konepajalla Parkanossa vuonna 1972.
Liikennöintiajat
Kuparonvirran lossi liikennöi:
Äksyt vanhat herrat
Äksyt vanhat herrat on vuonna 1993 ensi-iltansa saanut komediaelokuva, jonka pääosia näyttelevät Jack Lemmon, Walter Matthau ja Ann-Margret.
Juoni
John Gustafson (Lemmon) ja Max Goldman (Matthau) ovat toistensa naapureita Minnesotassa. He olivat ennen ystäviä, mutta nykyään pahimpia vihamiehiä. Viisikymmentä vuotta jatkunut naljailu ja sanaharkka muuttuu keskinäiseksi kilpailuksi, kun kadun toiselle puolelle muuttaa leskirouva Ariel Truax (Ann-Margret).
Arvioita
Video-oppaassa vuodelta 1994 Olavi Similä kutsuu elokuvaa puolivillaiseksi ja huonosti kirjoitetuksi ja antaa sille kaksi tähteä viidestä, mikä vastaa sanallista arviota ”keskinkertainen”. VideoHound’s Golden Movie Retriever on vähän suopeampi ja antaa kolme tähteä neljästä.
Tell Sabi Abyad
Tell Sabi Abyad on Pohjois-Syyriassa sijainnut rauniokumpuryhmä, jossa oli muinainen kylä. Paikalta on löydetty varhaisia maalattuja saviastioita. Noin vuonna 6200 eaa. seudun kulttuuri vaihtui toiseksi. Noin 5100 eaa. tapahtui uusi vaihdos, kun Halaf-perinne levittäytyi tänne. Kylässä oli Keski-Assyrian ajan varuskunta. Kylä hylättiin vuoden 1200 eaa. jälkeen. Paikka ryöstettiin Syyrian sisällissodan aikana vuonna 2014.
Ruskorintahyyppä
Ruskorintahyyppä (Vanellus superciliosus) on afrikkalainen kahlaaja. Sen elinympäristö käsittää Saharan eteläpuolista Afrikkaa ainakin Togosta Zairen koillisosiin, mutta laji on huonosti tunnettu, ja pesimättömiä lintuja on tavattu laajalti muuallakin Afrikassa. Lajin holotyypin kuvaili Anton Reichenow Zairen Marungusta 1886.
Tell Sabi Abyad
Varhaisin asutus
Paikka on Pohjois-Syyrian Balikhinlaaksossa. Varhaisin asutus on Tell Sabi Abyad II-kummussa. Tämän 4,5 m korkean kummun ala on noin 1 ha. Varhaisin asutus on PPNB-ajalta 7550–6850 eaa.
Saviastiat
Noin 6700 eaa. ilmestyi massatuotetu keramiikka Tell Sabi Abyadiin. Jotkut saviastiat olivat maalattuja, mikä oli tuohon aikaan harvinaista. Mutta keramiikan maalaus jäi aikaa myöten pois, ja saviastioista tuli karkeatekosiempia.
Muutos 6200 eaa.
Noin 6200 eaa. Lähi-idässä vallitsi suuri kuivuus. Asituksia hylättiin, mutta ei Tell Sabi Abyadia. Vuoden 6200 eaa. jälkeen ilmestyivät suuret varastohuoneet ja pienet ympyräholvit eli tholokset, jotka olivat ehkä varastoja. Keramiikan maalaus ilmestyi uudelleen, ja niihin tuli pieniä nuolenkärkiä. On löytnyt savisia värttinöitä, mikä kertoo varhaisesta kankaanteosta, ja sinettejä ja laskurahoja, mikä viittaa valvottuun hyödykkeiden varastointiin. Noin 6000 eaa. tuhoutui tulipalossa täällä niin sanottu "Palanut kylä".
Halaf
Siirtymäkausi Halaf-perinteeseen oli noin 5200–5100 eaa. Itse Halaf alkoi noin 5100–5000 eaa. Halafia luonnehtivat kupumaiset tholos-rakennukset, jotka olivat ehkä varastoja. Taloissa oli useita huoneita. Kotieläimet olivat pääosin vuohia, mutta myös lampaita, sikoja ja nautoja pidettiin. Viljelyssä oli enimmäkseen emmervehnää, mutta myös einkornia, ohraa ja pellavaa. Linssiä ja hernettä viljeltiin vain vähän, jos vertaa moniin muihin ajan paikkoihin.
Palajärvi (järvi)
Palajärvi on Päijät-Hämeessä Heinolassa Lusin lähellä sijaitseva järvi.
Maantietoa
Järven pinta-ala on 13 hehtaaria, se on 600 metriä pitkä ja 350 metriä leveä. Siinä ei ole kartan mukaan saaria. Järven rantaviivan pituus on 1,7 kilometriä.
Vesistösuhteet
Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Rievelin valuma-alueella (14.17), jonka Tuusjärven valuma-alueeseen (14.173) järvi kuuluu. Järven vedenpinnan korkeus on 92,7 metriä mpy.
Mass Effect 2
Mass Effect 2 on BioWaren kehittämä ja Electronic Artsin alun perin 2010 Windowsille ja Xbox 360:lle julkaisema Mass Effect -toimintaroolipelisarjan videopeli. Mass Effect 2 on pelitrilogian toinen osa. Pelistä julkaistiin 2011 PlayStation 3 -versio.
Tarina
Pelin päähenkilö Shepard julistettiin sotasankariksi teoistaan pelisarjan ensimmäisessä osassa käydyn taistelun aikana. Hän palveli edelleen galaktisessa laivastossa SSV Normandy -avaruusaluksella.
Peli alkaa normaalista tiedusteluretkestä, jonka keskeyttää Normandya kohti hyökkäävä tuntematon avaruusalus. Hyökkäyksessä Shepard sekä 21 miehistön jäsentä, kuten perämies Presslyn menehtyvät.
Terroristijärjestö Cerberus löytää Shepardin ruumiin ja aloittaa sarjan leikkauksia, joiden avulla hän herää eloon. Hänet herätetään yhdellä järjestön asemalla. Alus on joutunut toistaiseksi tuntemattoman konearmeijan hyökkäyksen kohteeksi. Cerberuksen agentit, Miranda Lawson ja Jacob Taylor, pelastavat Shepardin ja vievät hänet organisaationsa johtajan luo. Johtaja selittää Shepardille, että he halusivat herättää hänet henkiin, koska uskovat hänen olevan ihmiskunnan viimeinen toivo.
Leikkausten aikana sadat ihmissiirtokunnat ympäri linnunrataa ovat mystisesti kadonneet. Johtaja epäilee syyllisiksi sarjan ensimmäisestä osasta tuttuja Reapereitä, joiden välikätenä toimiva mystinen Collectors-muukalaisrotu kaappaa siirtokuntalaisia. Muukalaisrotu kulkee portaalin läpi, jonka läpi kulkeneista aluksista yksikään ei ole palannut. Johtaja todistaa katoamiset lähettämällä Shepardin yhdelle autioista siirtokunnista. Palattuaan Shepard saa käyttöönsä uudelleenrakennetun Normandyn, jolle hän ryhtyy kokoamaan uutta miehistöä ja varustusta. Samaan aikaan johtaja etsii keinoa, jolla portaalista kulku onnistuisi.
Peli huipentuu tehtävään, jossa Shepard miehistöineen löytää tukikohdan, jonne ihmissiirtokunnat on kaapattu. Shepard miehistöineen tuhoaa aseman ja palaa takaisin galaksin ulkoreunalle.
Heinäsirkkailmiö
Heinäsirkkailmiö tarkoittaa geokemiallista tapahtumaa, jossa lämpimässä ympäristössä olevat aineet haihtuvat, nousevat lämpimän ilman mukana ylempiin ilmakerroksiin, kulkeutuvat siellä pitkäkin matkoja, tulevat sateen mukana alas kylmemmillä alueilla. Vuodenaikojen vaihtuessa ne voivat ottaa pitkiäkin loikkia, ja vuosien kuluessa ne päätyvät napa-alueille. Tästä ilmiöstä puhutaan yleensä POP-yhdisteiden kohdalla, koska ne säilyvät niin pitkään ympäristössä. Tunnetumpi kielikuva geokemialliselle prosessille on globaali tislaus, missä korostetaan haihtumista lämpimässä ympäristössä ja tiivistymistä kylmemmässä ympäristössä.
Mylly (albumi)
Mylly on suomalaisen hip hop duo Töölön Ketterän esikoisalbumi, jonka julkaisi PME Records 16. maaliskuuta 2018. Albumista on julkaistu viisi singleä ennen albumin julkaisua, jotka ovat olleet listamenestyksiä. Duo tiedotti albumista 5. maaliskuuta 2018.
Jäsenten mukaan albumilla on vaikutteita elektronisesta ja kokeellisesta musiikista, kuten The Prodigy -yhtyeestä. He halusivat jättää "pysyvämmän jalanjäljen" ja sulkea uransa aikakauden albumillaan.
Curaçaon jalkapallomaajoukkue
Curaçaon jalkapallomaajoukkue edustaa Karibialla sijaitsevaa, Alankomaiden alaista Curaçaon saarta kansainvälisessä jalkapallossa. Se toimii Curaçaon jalkapalloliiton alaisuudessa.
Curaçaon jalkapallomaajoukkue korvasi vuonna 2011 Alankomaiden Antillien jalkapallomaajoukkueen ja otti sen paikan FIFA-rankingissä. Se on ilmoittanut tavoitteekseen MM-paikan ja sen päävalmentajana toimi entinen suurpelaaja Patrick Kluivert, joka oli vuonna 2014 Alankomaiden apuvalmentajana voittamassa MM-pronssia.
Maa osallistuu joka vuosi järjestettävään ABCS-turnaukseen, johon osallistuvat sen lisäksi Aruba, Bonaire ja Suriname.
Sinimonarkki
Sinimonarkki (Hypothymis azurea) on Aasian etelä- ja itäosissa tavattava monarkkeihin kuuluva varpuslintu.
Levinneisyys ja elinympäristö
Sinimonarkkia tavataan alueelta, joka ulottuu Nepalista ja Intiasta Sri Lankaan, Indonesiaan, Taiwaniin ja Filippiineille. Sinimonarkit elävät monenlaisissa metsäympäristöissä muun muassa vuoristometsissä, sademetsissä, bambumetsissä ja jokilaaksoissa. Lajia tavataan vuoriston juurelta aina 1 200 metrin korkeuteen merenpinnasta.
Elintavat ja ravinto
Sinimonarkit elävät yleensä yksin tai pareittain ja muodostavat usein sekaparvia yhdessä muiden lintujen kanssa. Pesimäkausi lajilla on huhtikuusta elokuuhun. Kuppimainen pesä rakennetaan sammalista oksan haarukkaan. Naaras munii kolmesta neljään munaa.
Sinimonarkit syövät ainoastaan hyönteisiä. Laji onkin taitava pyydystämään lentäviä hyönteisiä ilmasta.
Aspen parkland
pienoiskuva|Aspen parkland [[Red Deer River laakso.]] pienoiskuva|Aspen parklandin metsäaroalue sijaitse enimmäksen Kanadassa.
Aspen parkland on lähinnä Kanadassa sijaitseva kasvillisuusvyöhyke pohjoisen preerian ja havumetsävyöhykkeen rajalla. Siellä on aromaista heinäkasvillisuutta ja jokilaaksoissa tiheää haapa-kuusimetsää. Aspen parklandin päävyöhyke ulottuu Keski-Albertasta Keski-Saskatchewanin kautta keskiseen ja eteläiseen Manitobaan. Vyöhykkeen leveys on alle 500 km. Luoteis-Albertan Peace Wider Countryssä on erillinen aspen parkland-alue. Aspen parkland vastaa Venäjän metsäaroja.
Alueella on lyhyet lämpimät kesät. Vuoden keskimääräinen lämpötila 15 °C ja sademäärä 400–500 millimetriä. Talvisin on pysyvä lumipeite joka sulaa vasta kesän tullessa.
Käytöshäiriö
Käytöshäiriöllä (, CD) tarkoitetaan toistuvaa ja itsepintaista ja muiden oikeuksia ja ikäryhmän tärkeitä sosiaalisia normeja rikkovaa käyttäytymismallia.
Suomessa kliinisessä käytössä olevassa ICD-10-tautiluokituksessa käytöshäiriön eri muodot ovat: perheen sisäinen, epäsosiaalinen, sosiaalinen ja masennusoireinen käytöshäiriö, uhmakkuushäiriö sekä hyperkineettisten häiriöiden ryhmään kuuluva hyperkineettinen käytöshäiriö (ks. taulukko).
Uhmakkuushäiriön diagnostiset kriteerit sisältyvät käytöshäiriön kriteereihin, mutta sitä pidetään käytöshäiriön lievempänä muotona tai käytöshäiriön esiasteena. Käytöshäiriön diagnoosin edellytyksenä on myös käyttäytymismallin pitkäaikaisuus, vähintään kuusi kuukautta tai enemmän.
Toisaalta on muistettava erottaa varsinaisesta käytöshäiriöstä sekä tytöillä että pojilla normaalin nuoruusiän kapinakehitysvaihe, johon liittyy lieviä käytöshäiriöoireita nuoruusiän aikana, mutta aikuisuudessa nämä nuoret palaat normatiiviselle kehitystielle.
Useimmissa tieteellisissä tutkimuksissa käytöshäiriön diagnostisoinnissa on käytetty DSM-IV:n mukaisia diagnostisia kriteereitä, jossa diagnoosi arvioidaan 15 eri oireen perusteella ja käytöshäiriö sekä uhmakkuushäiriö ovat omina diagnooseinaan.
Yleisyys
Käytöshäiriö on yksi yleisimpiä lastenpsykiatrisia häiriöitä. Hoitoon lähettämisen syynä käytösongelmat ovat molemmilla sukupuolilla kaikkein yleisimpiä ja käytöshäiriö on nuoruusikäisten tyttöjen toiseksi yleisin psykiatrinen häiriö. Kouluikäisten keskuudessa käytöshäiriöitä on tutkimusten mukaan arviolta 3–8 prosentilla oppilaista. Poikien käytöshäiriö on lapsuusiässä noin neljä kertaa ja nuoruusiässä noin kaksi kertaa yleisempi kuin tyttöjen. Käytöshäiriötä esiintyy pojista 3–5 prosentilla lapsuusiässä ja noin 6–8 prosentilla nuoruusiässä.
Amerikkalaistutkimuksen mukaan käytöshäiriön diagnostiset kriteerit täyttyvät jossain elämän vaiheessa miehistä 12 %:lla ja naisista 7 %:lla. Ulkomaalaisten epidemiologisten tutkimusten perusteella 1–5 prosentilla 10–13-vuotiaista ja 3–8 prosentilla 14–16-vuotiaista tytöistä on käytöshäiriö. Poikien vastaavat osuudet ovat 3–13 % ja 4–14 %. Uhmakkuushäiriön esiintyvyys tytöillä oli 1,4 % ja pojilla 3,2 %.
Käytöshäiriön diagnostiset kriteerit
Käytöshäiriön diagnostiset kriteerit (ICD-10) Käytöshäiriön alaryhmien lisäksi häiriöstä tulisi kuvailla kolme dimensiota:
a. lievä: diagnoosiin vaadittavien oireiden lisäksi korkeintaan muutamia oireita ja vähäistä haittaa muille
b. keskivaikea: oireiden määrä vaihtelee ja häiriöt vaihtelevat lievistä keskivaikeisiin
c. vaikea: diagnoosiin vaadittavien oireiden lisäksi useita oireita, tai huomattavaa haittaa muille.
Toistuva ja pitkäaikainen käytösmalli. Tällöin lapsi tai nuori rikkoo toisten perusoikeuksia tai iänmukaisen sosiaalisen käyttäytymisen perusnormeja tai -sääntöjä. Kesto vähintään kuusi kuukautta, jolloin lapsella tai nuorella on muutamia seuraavista oireista:
Vaikkei alkamisikää tarvitse mainita, on suositeltavaa, että se rekisteröidään sairauskertomukseen:
Päijälän linnavuori
Päijälän linnavuori eli Kuhmoisten linnavuori on Pirkanmaalla Kuhmoisissa Päijälän kylän erämaassa sijaitseva linnavuori.
Linnavuori
Päijälän Linnavuori sijaitsee Kuhmoisten kirkosta 7,5 kilometriä pohjoiskoilliseen erämaassa Linnajärven ja Saaresjärven välisellä kannaksella. Lähes kilometrin lounaaseen sijaitsee kartoissa Linnamäki, jolla ei ole muinaislinnaa. Mäki kohoaa 40 metriä ympäristöään korkeammalle ja sen lakialue on halkaisijaltaan 100-metrinen kallioinen linnapiha, jossa on kaksi tasannetta. Huipulta voi nähdä Päijänteen itärannan. Kallion itä- ja eteläreunaa kiertää jyrkänne ja pohjoisrinteet ovat jyrkät. Puolustuksellisesti heikoin sivusta ovat länsipuoliset rinteet. Sieltä löytyy 25–40 metriä pitkä kivivalli, joka on 1,5–2,0 metriä leveä ja noin metrin korkea. Mäen luoteisrinteessä on ollut vallin jatkoa, mutta nämä kivet olisi Appelgrenin mukaan vieritetty ala rinteitä. Linnan alueelta on löytynyt joitakin liesiä ja rakennuksien pohjia. Sieltä löytyy myös 11 erillistä kivikasaa, joiden läpimitta on 1,5–2,9 metriä. Vallin itäpuolella on lähde, joka on muodostanut notkoon kosteikon.
Tutkimuksia
Linnavuori tunnettiin ainakin 1800-luvulla, sillä se on mainittu vuonna 1891 Hjalmar Appelgrenin väitöskirjassa. Linnavuorta on tutkittu arkeologisilla kaivauksilla vuosina 1985–1989 (Jussi-Pekka Taavitsainen) sen jälkeen, kun Hannu Kilpinen ilmoitti vuonna 1983 löytäneensä Linnavuorelta metallinilmaisimella kaksi keihäänkärkeä. Hän toimi myös avustajana kaivauksilla useina vuotena. Kaivauksilla löytyi runsaasti kiviraunioita, jäänteitä masuuneista ja liesiä, lukuisia rauta-, kupari- ja pronssiesineitä. Maaperästä ja puista otettiin useita näytteitä kohteen ajoittamiseksi. Kohdetta on tutkittu pintapuolisesti vuosina 1907 (Hjalmar Appelgren), 1918 (Alfred Hackman), 1962 (Anna-Liisa Hirviluoto, 1970 (Matti Huurre) ja 2002 (Petteri Pietiläinen).
Ajoitukset
Linnavuoren eri paikoista otettiin sekä radiohiili- (3) että termoluminenssinäytteitä (8), jotka kaikki sopivat aikahaarukkaan 1026–1281 jaa. Yksi liesistä ajoitettiin (radiohiiliajoituksen keskiarvo) noin 1220 jaa., kivivallin reuna 1040 jaa. ja toinen liesi 1260 jaa. Termoluminenssiajoituksella saatiin neljästä liedestä ajoitukset (keskiarvot) noin 1040 jaa., 1070 jaa., 1100 jaa. ja 1270 jaa.
Historiaa
Linnavuoren seutu sijaitsee Kokemäenjoen vesistön ja Päijänteen vesistön vedenjakajalla ja keskiaikaisen ratsutien varrella. Se ei sijainnut asutuksen lähellä, vaan lähimmät rintamaat olivat Kuhmoisten kirkon ympäristössä. Kuhmoisten Päijälän arvellaan olleen valta- ja nautinta-alueiden raja-aluetta 1100- ja 1200-luvuilla, mikä selittää merkittävien linnavuorien ketjun alueella (mm. Jämsässä). Päijälän linnavuorikin lienee rakennettu vartioimaan erämaan kulkureittejä, ja ainakin alkujaan se liittynee hämäläisten ja karjalaisten keskenään käymään kilpailuun erämaiden omistuksesta. Jussi-Pekka Taavitsaisen vuonna 1990 julkaisema väitöskirja keskittyy suurelta osin Päijälän linnavuoreen. Taavitsainen käyttää paikasta nimitystä Kuhmoisten linnavuori. Hänen mukaansa linnavuori on ollut sen puisten varustusten jäänteiden perusteella käytössä mahdollisesti vain joitain kymmeniä vuosia ja mahdollisesti tuhoutunut joskus 1100-luvulla. Linnavuorelta tehdyistä runsaista rautakautisista löydöistä suurin osa, noin 79 prosenttia, on hänen tulkintansa mukaan luokiteltavissa romumetalliksi ja olleen paikalla työskennelleiden seppien raaka-ainetta. Kuhmoisten kylässä on vuonna 1539 ollut noin 120 työikäistä henkilöä ja on syytä olettaa, että rautakaudella vastaava luku on ollut vielä pienempi. Linnavuoren varustamiseen on Taavitsaisen mukaan käytetty yhteensä noin 135 työpäivää, mikä tarkoittaa, että 10 työhön kykenevää miestä olisi voinut tehdä työn noin kahdessa viikossa.
Hoitaminen ja opastus
Linnavuoren ympäristön hoitamisen tarkoitus on edistää muinaislinnan suojelua tuomalla esille sen rakenteita. Toinen tavoite on parantaa kohteen opetus- ja nähtävyyskäyttöä. Vallit vapautetaan puustosta ja aluskasvillisuus raivataan pois. Osa vuoren ympäristöstä on luonnonsuojelualuetta, joka sijaitsee Kuhmoisten seurakunnan mailla. Vuoren juurelle on tasoitettu paikoitusalue, jonne Kuhmoisten kotiseutuyhdistys on pystyttänyt informaatiotaulun. Uudempi informaatiotaulu sijaitsee mäen laella. Parkkialueelta huipulle johtava polku ei sovellu kulkurajoitteisille.
Kuhmoisten linnavuoren juurelta on kunnostettu polku ja vuonna 2020 rakennetut puiset portaat ylös Linnavuoren päälle.
Molander
Molander on seuraavien henkilöiden sukunimi:
Palolammi (Heinola, pohjoinen)
Palolammi on Päijät-Hämeessä Heinolassa Löytänen lähellä sijaitseva lampi.
Maantietoa
Lammen pinta-ala on 1,0 hehtaaria, se on 150 metriä pitkä ja 100 metriä leveä. Siinä ei ole kartan mukaan saaria. Lammen rantaviivan pituus on 400 metriä.
Vesistösuhteet
Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Rievelin valuma-alueella (14.17), jonka Pajujärvien valuma-alueeseen (14.174) järvi kuuluu. Järven vedenpinnan korkeus on 143,6 metriä mpy.
Immasenjärvi
Immasenjärvi tai myös Immosenjärvi on Kymenlaaksossa Kouvolan Valkealassa, Tirvalla sijaitseva järvi.
Maantietoa
Järven pinta-ala on 64 hehtaaria, se on 1,5 kilometriä pitkä ja 850 metriä leveä. Järvi on Valkealan reitin läpivirtausjärvi, joka alkaa Hirvivuoren juuresta 100 metriä leveästä tulouomasta ja päättyy Sopenvuoren juurella 150 metriä leveään joensuuhun. Järveä voidaan pitää leveän joen kaakkoon työntyvänä suurena lahtena tai joen suvantona. Sopenvuori kohoaa yli 40 metriä järven yläpuolelle ja näkyy järvelle selvästi. Muut järven lähiympäristön mäet eivät ole näin korkeita. Niitä ovat Syrinmäki, Hirvivuori ja Linnamäki. Alue on pääasiassa metsämaata. Kuvitteellisen lahdensuun kohdalla sijaitsee Raatosaari, jonka pinta-ala on 0,11 hehtaaria. Muita saaria ei ole. Järvi on luodattu ja siitä on julkaistu syvyyskartat. Sen keskisyvyys on 2,5 metriä ja suurin syvyys on 4,7 metriä. Syvänteen paikka on järven keskivaiheilla. Järven tilavuudeksi on saatu 1,6 miljoonaa kuutiometriä eli 0,0016 kuutiokilometriä.
Järven rantaviivan pituus on 4,9 kilometriä ja se on kokonaan metsävaltainen. Alueen vähäiset viljelypalstat sijaitsevat rantaviivan takana näkymättömissä. Järven eteläpää on kapeneva lahti, joka on matala. Sinne laskee Rautjärvestä alkava Välioja ja järvillä on sama vedenpinnankorkeus. Kiinteää haja-asutusta esiintyy eteläosan itä- ja länsirannoilla. Pohjoisrannassa on pelkästään vapaa-ajan asuntoja. Valtatieltä 6 tulee yhdystie 14666, joka haarautuu järven eteläpäässä itä- ja länsirantaa seuraaviksi teiksi. Läntinen haara johtaa Tirvan kirkonkylään.